Ladislav Dorušák

Ladislav Dorušák (* 13. júl 1923, Holíč – † 30. august 1997, Topoľčany) bol katolícky kňaz a cirkevný dejateľ.

 Rodina 
 otec Matej Dorušák (* 1893 – † 1971)
 mama Františka, rod. Madáková (* 1895 – † 1977)

 Životopis 
Ladislav Dorušák navštevoval najprv ľudovú školu v Holíči, neskôr meštiansku školu. V rokoch 1935-1940 študoval na gymnáziu v Skalici, potom 1940-1943 na rehoľnom františkánskom gymnáziu v Malackách. Následne pokračoval štúdiom teológie (1943-1948) na bohosloveckej fakulte Slovenskej univerzity v Bratislave. Dňa 20. júna 1948 bol vysvätený za kňaza.

V rokoch 1948 pôsobil na rôznych miestach na západnom Slovensku, v roku 1961 získal titul ThDr. (dizertačná práca: Existencionalizmus). Od roku 1969 až do penzionizácie 30. júna 1997 pôsobil ako dekan v Topoľčanoch. Tu aj zomrel, 30. augusta 1997. Svoju knižnicu, okolo 4500 titulov z 27 odborov, odkázal farskému spoločenstvu.

V roku 1983 bol vymenovaný za čestného kanonika trnavskej kapituly. Ladislav Dorušák sa zaslúžil o rekonštrukciu topoľčianskeho kostola, cintorína a kalvárie. Po roku 1989 organizoval cirkevné školstvo a inicioval výstavbu kláštora milosrdných sestier Rádu Panny Márie Jeruzalemskej, za čo mu v roku 1993 udelil vyznamenanie Rád nemeckých rytierov.

 Referencie 

 Zdroj 
 DORUŠÁK, Ladislav. In: 

Kategória:Osobnosti z Holíča
Kategória:Slovenskí rímskokatolícki kňazi
Kategória:Kanonici